CELEX: C2006/060/45
Language: et
Date: 2006-03-11 00:00:00
Title: Kohtuasi C-462/05: Euroopa Ühenduste Komisjoni  22. detsembri 2005.  aasta hagi Portugali Vabariigi vastu

11.3.2006   
            
            
               ET
            
            
               Euroopa Liidu Teataja
            
            
               C 60/23
            
         Euroopa Ühenduste Komisjoni 22. detsembri 2005. aasta hagi Portugali Vabariigi vastu
   (Kohtuasi C-462/05)
   (2006/C 60/45)
   Kohtumenetluse keel: portugal
   Euroopa Ühenduste Komisjon esitas 22. detsembril 2005 Euroopa Ühenduste Kohtule hagi Portugali Vabariigi vastu. Hageja esindajad on Richard Lyal ja Margarida Afonso, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et jättes Lissaboni Tejo jõe ületusteede teemaksude suhtes kehtima 5 %-lise vähendatud määraga käibemaksu, on Portugali Vabariik rikkunud kuuenda direktiivi (1) artiklitest 12 ja 28 tulenevaid kohustusi;
            
         
               2)
            
            
               mõista kohtukulud välja Portugali Vabariigilt.
            
         Väited ja peamised argumendid
   Euroopa Kohtu 8. märtsi 1998. aasta otsusest C-276/98: komisjon v. Portugal (EKL 1998, lk I-1699) ilmneb, ning seda on vaikimisi aktsepteerinud ka Portugali ametivõimud, et kuues direktiiv ei sisalda sätteid, mis võimaldaksid kõnealustele teenustele kohaldada 5 %-list vähendatud maksumäära. Portugali ametivõimud on sellele vaatamata määramatult viivitanud selle alates 1. jaanuarist 1995 kestnud rikkumise lõpetamisega, põhjendades viivitust rea vastuoluliste argumentidega ning mitmeti mõistetavate väidete ja muutuvate seisukohtadega kuuenda direktiivi artikli 4 lõige 5 kohaldatavuse küsimuses.
   Komisjon asub pärast Portugali valitsuse poolt kohtueelse menetluse etapis selles küsimuses välja toodud erinevate argumentide ja seisukohtade uurimist seisukohale, et tingimused, mille puhul kuuenda direktiivi artikli 4 lõiget 5 võiks käsitleda kõnealustele teenustele kohalduvaks, ei ole täidetud.
   Kuuenda direktiivi artikli 12 lõike 3 punktist a nähtub selgelt, et vähendatud käibemaksumäära võib kohaldada ainult maksustatavatele tehingutele, mis kuuluvad H lisas nimetatud kategooriatesse — millega ei ole tegu juhul, kui teenuste sisuks on tarbijatele teemaksude tasumise kaudu maantee infrastruktuuri kättesaadavaks tegemine.
   Komisjon on arvamusel, et kuuenda direktiivi artikli 28 lõike 2 punkt e, millele tuginevad Portugali ametivõimud, sisaldab kohustust mitte jätkata vähendatud maksumäära kohaldamist tehingutele, mille puhul üleminek — mida nähakse soovitavana — harilikule maksumäärale on juba olnud võimalik. Sisuliselt muudaks nõustumine sellega, et liikmesriigid võivad pärast lühemat või pikemat ajavahemikku, mille jooksul kehtib harilik maksumäär, uuesti kehtestada vähendatud maksumäära, nagu Portugali valitsus väidab, võimatuks käibemaksu määrade ja tasemete järk-järgulise või kasvava ühtlustamise ühenduse seadusandja poolt.
   Igal juhul, isegi kui Euroopa Kohus ei jaga komisjoni poolt kuuenda direktiivi artikli 28 lõike 2 punktile e antud kitsast tõlgendust, tuleb siiski asuda seisukohale, et Portugali õigusnormid, milles nähakse ette 5 %-line maksumäär või igal juhul väiksem kui 12 %-line maksumäär Lissaboni Tejo jõe ületusteede teemaksude suhtes, ei ole selle sättega kooskõlas.
   
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (1977 L 145, lk 1).